27. ΝΟΜΟΘΕΤ. ΔΙΑΤΑΓΜΑ υπ’ αριθ. 305 της 22/23 Ιουλ. 1941 Περί αυξήσεως του αριθμού των Ειρηνοδικών Αθηνών. Άρθρ.1.-Ο αριθμός των παρά τω Ειρηνοδικείω Αθηνών υπηρετούντων Ειρηνοδικών ορίζεται εις είκοσιν (20). Βλ. προηγουμένως άρθρ. 13 ν. 137/1914 (ανωτ. αρ. 12), ν. 1581/1918 ανωτ. αρ. 15 και άρθρ. 4 Α.Ν. 88/1936 (ανωτ. αρ. 22). Άρθρ.2.-Ο ως άνω καθορισμός των θέσεων των Ειρηνοδικών Αθηνών δεν συνεπάγεται και αύξησιν της οργανικής δυνάμεως των ειρηνοδικών παρά τω Ειρηνοδικείω Αθηνών, η δε πλήρωσις των θέσεων τούτων γίνεται εκ του υπάρχοντος ειρηνοδικειακού προσωπικού και εντός των ορίων των εν τω προϋπολογισμώ αναγραφομένων πιστώσεων. Άρθρ.3.-Η ισχύς του παρόντος νόμου συντακτικού χαρακτήρος και περιεχομένου άρχεται από της δημοσιεύσεώς του εν τη Εφημερίδι της Κυβερνήσεως. Βλ. όμως περιορισμόν ισχύος εις την απλού νόμου ισχύν κατά το ΣΤ΄/1946 Ψήφισμα της Δ΄ Αναθ. Βουλής (τόμ. 1). 6.Β.δ.23-27 Ειρηνοδικεία - Πταισματοδικεία

[Source: greek_legal_code_raptarchis | Tokens: 850]